
 EUROPSKA   KOMISIJA   

Bruxelles, 16.9.2015.   COM(2015) 449 final       IZVJEŠĆE KOMISIJE EUROPSKOM PARLAMENTU I VIJEĆU   o izvršavanju ovlasti za donošenje delegiranih akata koje su dodijeljene Komisiji na  temelju Uredbe (EU) br. 305/2011 Europskog parlamenta i Vijeća od 9. ožujka 2011. o  utvrđivanju usklađenih uvjeta za stavljanje na tržište građevnih proizvoda i stavljanju   izvan snage Direktive Vijeća 89/106/EEZ  


IZVJEŠĆE KOMISIJE EUROPSKOM PARLAMENTU I
VIJEĆU
o izvršavanju ovlasti za donošenje delegiranih akata koje su dodijeljene Komisiji na temelju Uredbe (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
1. 
UVOD
Uredbom (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
 utvrđuju se uvjeti za stavljanje na tržište građevnih proizvoda uspostavom usklađenih pravila o objavljivanju svojstava građevnih proizvoda s obzirom na njihove bitne značajke i o oznaci CE na tim proizvodima. 
Za potrebe postizanja ciljeva Uredbe (EU) br. 305/2011, posebno uklanjanja i izbjegavanja ograničenja prilikom stavljanja građevnih proizvoda na raspolaganje na tržištu, Uredbom (EU) br. 305/2011 Komisiji se dodjeljuju ovlasti za donošenje delegiranih akata u vezi s više pitanja navedenih u članku 60., podložno uvjetima utvrđenima člancima 61., 62. i 63. te Uredbe.
Člankom 61. Uredbe (EU) br. 305/2011 opisuju se privremeno razdoblje na koje su ovlasti delegirane te obveze obavješćivanja Europskog parlamenta i Vijeća o donošenju delegiranih akata i njihova izvješćivanja o izvršavanju delegiranih ovlasti.
Člankom 62. utvrđuju se uvjeti za opoziv delegiranih ovlasti, a člankom 63. pravila o prigovorima Europskog parlamenta ili Vijeća na delegirane akte.
Uredba (EU) br. 305/2011 u potpunosti se primjenjuje od 1. srpnja 2013. Komisija je od tada nekoliko puta izvršavala delegirane ovlasti koje su joj dodijeljene člankom 60.
2. 
PRAVNA OSNOVA
Sastavljanje ovog izvješća obvezno je u skladu s člankom 61. stavkom 1. Uredbe (EU) br. 305/2011. Na temelju te odredbe Komisiji se na razdoblje od pet godina, koje počinje 24. travnja 2011., dodjeljuju ovlasti za donošenje delegiranih akata kad je riječ o pitanjima navedenima u članku 60. te je ona obvezna sastaviti izvješće o delegiranim ovlastima najkasnije šest mjeseci prije završetka tog petogodišnjeg razdoblja.
Delegiranje ovlasti automatski se produljuje za pet godina, osim ako ga Europski parlament ili Vijeće opozove u skladu s člankom 62. Uredbe (EU) br. 305/2011.
Člankom 60. Uredbe (EU) br. 305/2011 Komisiju se ovlašćuje za donošenje delegiranih akata o sljedećim pitanjima:
a) utvrđivanju, prema potrebi, bitnih značajki ili graničnih razina za posebne porodice građevnih proizvoda u vezi s kojima, u skladu s člancima od 3. do 6., proizvođač objavljuje, ovisno o njihovoj namjeravanoj uporabi, s pomoću razina, grupa ili opisom, svojstva svojeg proizvoda u trenutku stavljanja na tržište;
b) uvjetima pod kojima se izjava o svojstvima može obraditi elektroničkim putem kako bi bila dostupna na internetskim stranicama u skladu s člankom 7.;
c) izmjenama razdoblja tijekom kojeg proizvođač mora čuvati tehničku dokumentaciju i izjavu o svojstvima nakon što je građevni proizvod stavljen na tržište, u skladu s člankom 11., na temelju očekivanog vijeka trajanja ili uloge koju građevni proizvod ima u građevinama;
d) izmjeni Priloga II. i, prema potrebi, donošenju dodatnih pravila postupanja u skladu s člankom 19. stavkom 3., kako bi se zajamčila sukladnost s načelima iz članka 20. ili praktična primjena postupaka utvrđenih člankom 21.;
e) prilagodbi Priloga III., tablice 1. Priloga IV. i Priloga V. kao odgovor na tehnički napredak;
f) uspostavi i prilagodbi razreda svojstava kao odgovor na tehnički napredak u skladu s člankom 27. stavkom 1.;
g) uvjetima pod kojima se smatra da građevni proizvod zadovoljava određenu razinu ili grupu svojstava bez ispitivanja ili bez daljnjeg ispitivanja u skladu s člankom 27. stavkom 5., pod uvjetom da time nije ugroženo ispunjenje temeljnih zahtjeva za građevne proizvode;
h) prilagodbi, utvrđivanju i reviziji sustava ocjenjivanja i provjeri stalnosti svojstava u skladu s člankom 28., u vezi s danim proizvodom, određenom porodicom proizvoda ili određenim bitnim značajkama, te u skladu s:
i. važnošću uloge koju taj proizvod ili te bitne značajke imaju u odnosu na temeljne zahtjeve za građevine;
ii. prirodom proizvoda;
iii. učinkom varijabilnosti bitnih značajki građevnog proizvoda tijekom očekivanog vijeka trajanja proizvoda;
iv. osjetljivošću na nedostatke u proizvodnji proizvoda.
Čim Komisija donese delegirani akt, o tome istodobno obavješćuje Europski parlament i Vijeće (članak 61. stavak 2.).
Ovlasti za donošenje delegiranih akata dodjeljuju se Komisiji pod uvjetima utvrđenima člancima 62. (opoziv delegiranih ovlasti) i 63. (prigovori na delegirane akte) (članak 61. stavak 3.).
3.
IZVRŠAVANJE DELEGIRANIH OVLASTI
3.1. Savjetovanje prije donošenja
Komisija se tijekom sastavljanja delegiranih akata na temelju Uredbe (EU) br. 305/2011 radi otvorenosti i transparentnosti uvijek na redovnim posebnim sastancima stručnjaka i pisanim putem savjetovala sa stručnjacima koje su imenovale države članice i odgovarajući dionici. Prije nego što se započelo sa savjetovanjima, sve se države članice pozvalo da imenuju stručnjake koji bi u njima sudjelovali. Poziv na sudjelovanje u svim navedenim aktivnostima savjetovanja upućen je i Europskom parlamentu. Dokumenti koji se odnose na ta savjetovanja istodobno su proslijeđeni Europskom parlamentu i Vijeću, kako je predviđeno zajedničkim dogovorom o delegiranim aktima. Pri sastavljanju završnih verzija delegiranih akata uzete su u obzir primjedbe iznesene tijekom savjetovanja.
Osim toga, Komisija je obavijestila države članice i predstavnike industrije o ostvarenom napretku kad je riječ o nacrtima delegiranih akata u različitim fazama njihove izrade kako bi se osiguralo da u tim procesima sudjeluje cjelokupni građevinski sektor i da svi odgovarajući dionici predano pridonose ciljevima koji se time žele postići, čime je otvoren put sveobuhvatnoj potpori budućim delegiranim aktima.  
3.2.     Delegirani akti koji su na snazi
Na snazi je trenutačno šest delegiranih uredaba koje je Komisija donijela na temelju delegiranih ovlasti koje su joj dodijeljene člankom 60. Uredbe (EU) br. 305/2011 i koje su uspješno prošle razdoblje u kojem su zakonodavci mogli uložiti prigovore.
1. Delegirani akt koji je prvi donesen bila je Delegirana uredba Komisije (EU) br. 157/2014
 оd 30. listopada 2013. o uvjetima za objavu izjave o svojstvima građevnih proizvoda na web-stranicama. Ta Uredba, donesena na temelju članka 7. stavka 3. i članka 60. točke (b) Uredbe (EU) br. 305/2011, bila je ključna jer se njome dopustilo da se izjava o svojstvima građevnih proizvoda objavljuje upotrebom novih informacijskih tehnologija, čime su smanjeni troškovi proizvođačima tih proizvoda i građevinskom sektoru u cjelini.
2. Komisija je potom donijela dva delegirana akta na temelju članka 60. točke (e) Uredbe (EU) br. 305/2011 radi izmjene priloga III. i V. Uredbi:
· Delegirana uredba Komisije (EU) br. 574/2014
 оd 21. veljače 2014. o izmjeni Priloga III. Uredbi (EU) br. 305/2011 Europskog parlamenta i Vijeća o predlošku za sastavljanje izjave o svojstvima građevnih proizvoda. Ta je Uredba donesena kako bi se uzeo u obzir tehnološki napredak, omogućila fleksibilnost koju zahtijevaju različite vrste građevnih proizvoda i različiti proizvođači te pojednostavnila izjava o svojstvima,
· Delegirana uredba Komisije (EU) br. 568/2014
 оd 18. veljače 2014. o izmjeni Priloga V. Uredbi (EU) br. 305/2011 Europskog parlamenta i Vijeća u pogledu ocjenjivanja i provjere stalnosti svojstava građevnih proizvoda. Ta je Uredba donesena kako bi se uzeli u obzir tehnički napredak, pravna sigurnost i dosljednost opisa i pojmova navedenih u Prilogu V. Uredbi (EU) br. 305/2011.
3. Komisija je naposljetku donijela tri delegirana akta na temelju članka 27. stavka 5. i članka 60. točke (g) Uredbe (EU) br. 305/2011 koje je zatražila industrija kako bi se omogućila upotreba pojednostavnjenih postupaka, točnije razredba određenih proizvoda bez njihova ispitivanja:
· Delegirana uredba Komisije (EU) br. 1291/2014
 оd 16. srpnja 2014. o uvjetima razredbe bez ispitivanja ploča na osnovi drva obuhvaćenih normom EN 13986 te zidnih obloga i lamperije od punog drva obuhvaćenih normom EN 14915 s obzirom na njihovu sposobnost protupožarne zaštite kada se upotrebljavaju za oblaganje zidova i stropova,
· Delegirana uredba Komisije (EU) br. 1292/2014
 оd 17. srpnja 2014. o uvjetima razredbe bez ispitivanja određenih drvenih podnih obloga bez premaza iz norme EN 14342 s obzirom na reakciju na požar,
· Delegirana uredba Komisije (EU) br. 1293/2014
 оd 17. srpnja 2014. o uvjetima razredbe, bez ispitivanja, metalnih nosača žbuke i profila za unutarnje žbukanje obuhvaćenih usklađenom normom EN 13658-1, metalnih nosača žbuke i profila za vanjsko žbukanje obuhvaćenih usklađenom normom EN 13658-2 te pomoćnih i dodatnih metalnih profila obuhvaćenih usklađenom normom EN 14353 s obzirom na njihove reakcije na požar.
3.3. Delegirani akti na kojima se radi
Iz svakodnevne se primjene Uredbe o građevnim proizvodima jasno vidi da je potrebno donijeti različite vrste delegiranih akata kako bi se riješili zahtjevi proizvođača kojima se traži da se uzme u obzir tehnički i regulatorni razvoj kad je riječ o određenim građevnim proizvodima, često u vezi s nekim njihovim bitnim značajkama. Ti su delegirani akti potrebni kako bi se ostvarili ciljevi Uredbe (EU) br. 305/2011, posebno uklanjanje i izbjegavanje ograničenja prilikom stavljanja građevnih proizvoda na raspolaganje na tržištu te smanjenje administrativnog i ekonomskog opterećenja građevinskog sektora u cjelini.
Komisija je u skladu s time na dan donošenja ovog izvješća započela postupak pripreme, donošenja odnosno objavljivanja u Službenom listu Europske Unije sljedećih delegiranih akata: 
1.
Uredbe o klasifikaciji reakcije na požar
;
2.
Odluke o primjenjivim sustavima ocjenjivanja i provjere stalnosti svojstava ventilacijskih kanala i cijevi za prozračivanje
;
3.
Odluke o primjenjivim sustavima ocjenjivanja i provjere stalnosti svojstava geosintetike i povezanih proizvoda
; 
4.
Odluke o primjenjivim sustavima ocjenjivanja i provjere stalnosti svojstava proizvoda za odvodnju otpadnih voda
;
6.
Uredbe o uvjetima za razredbu bez ispitivanja proizvoda od lijepljenog višeslojnog drva i konstrukcijskih proizvoda od punog zupčasto spojenog drva
;
7.
Uredbe o uvjetima za razredbu bez ispitivanja žbuke i proizvoda za vanjsko i unutarnje žbukanje
.
Zbog brzog tehničkog napretka i promjena potreba građevinske industrije i dalje će stizati zahtjevi za slične delegirane akte. U budućem izvješću o provedbi Uredbe (EU) br. 305/2011 koje se zahtijeva na temelju njezina članka 67. stavka 2. mogla bi se navesti i potreba za dodatnim delegiranim aktima.
3.4. Prigovori na delegirane akte
U skladu s člankom 63. Uredbe (EU) br. 305/2011, Europski parlament ili Vijeće može uložiti prigovor na delegirani akt u roku od tri mjeseca od dana njegova priopćenja, s mogućnošću produljenja za dodatna tri mjeseca. Ako Europski parlament ili Vijeće uloži prigovor na delegirani akt u navedenom roku, on neće stupiti na snagu.
Ni Europski parlament ni Vijeće nisu uložili prigovor na bilo koji od delegiranih akata navedenih u odjeljku 3.2.

Nakon što ih je Komisija obavijestila o donesenim delegiranim aktima
 navedenima u odjeljku 3.2., Europski parlament odnosno Vijeće uputilo je Komisiji pitanja koja se odnose na odgovarajuće tumačenje sadržaja tih delegiranih akata. Komisija je pravodobno odgovorila na pitanja te je odlučila objaviti taj materijal na svojim internetskim stranicama zajedno s odgovarajućim delegiranim aktima
 kako bi u to uvid imali svi dionici.
Neke su države članice izrazile dvojbe o ovlastima Komisije za donošenje delegiranih akata koje se temelje na članku 60. točki (e) i članku 60. točki (f) Uredbe (EU) br. 305/2011. Konkretno, tim se odredbama delegirane ovlasti mogu izvršavati samo „kao odgovor na tehnički napredak”. Međutim, stajalište je bilo da su time obuhvaćene predložene tehničke prilagodbe priloga III. i V. Uredbi (EU) br. 305/2011 te navedeno stoga nije bilo prepreka stupanju na snagu delegiranih akata o izmjeni tih priloga.
Vijeće je iskoristilo mogućnost i zatražilo produljenje razdoblja za ulaganje prigovora kad je riječ o prvom delegiranom aktu donesenom na temelju Uredbe (EU) br. 305/2011 kako bi detaljno raspravilo o odgovorima Komisije na pitanja u vezi s tom Delegiranom uredbom koja se odnose na uvjete za objavu izjave o svojstvima građevnih proizvoda na internetskim stranicama. Iz zatraženog se produljenja vidi da države članice žele doznati više o nacrtima delegiranih akata, njihovoj svrsi i tumačenju prije njihova donošenja. Komisija je to uzela u obzir time što je intenzivirala savjetovanja i pružala više informacija u različitim fazama pripreme akata.
4. 
ZAKLJUČAK
Komisija smatra da je svoje delegirane ovlasti izvršavala u okviru nadležnosti koja joj je dodijeljena Uredbom (EU) br. 305/2011.
Delegiranje ovlasti dodijeljenih člankom 60. Uredbe (EU) br. 305/2011 trebalo bi produljiti u skladu s člankom 61. stavkom 3. Uredbe (EU) br. 305/2011 zbog brzog tehničkog napretka i promjena potreba građevinske industrije uslijed čega je potrebno donositi akte na razini EU-a o više pitanja navedenih u članku 60. Uredbe (EU) br. 305/2011.
Komisija poziva Europski parlament i Vijeće da prime ovo izvješće na znanje.
� SL L 88, 4. travnja 2011., str. 5.


� SL L 52, 21. veljače 2014., str .1.


� SL L 159, 28. svibnja 2014., str. 41.


� SL L 157, 27. svibnja 2014., str. 76.


� SL L 349, 5. prosinca 2014., str. 25.


� SL L 349, 5. prosinca 2014., str. 27.


� SL L 349, 5. prosinca 2014., str. 29.


� Donesena 1. srpnja 2015. Europski parlament i Vijeće imaju pravo na prigovor do 1. listopada 2015.


� Donesena 8. srpnja 2015. Europski parlament i Vijeće imaju pravo na prigovor do 8. listopada 2015.


� Donesena 1. srpnja 2015. Europski parlament i Vijeće imaju pravo na prigovor do 1. listopada 2015.


� Donesena 1. srpnja 2015. Europski parlament i Vijeće imaju pravo na prigovor do 1. listopada 2015.


� Trenutačno u postupku unutarnjeg savjetovanja u Komisiji.


� Trenutačno u postupku unutarnjeg savjetovanja u Komisiji.


� Razdoblje za ulaganje prigovora na delegirane akte navedene u odjeljku 3.3. nije započelo ni završilo.


� Kako je propisano člankom 61. stavkom 2. Uredbe (EU) br. 305/2011.


� Vidjeti najčešća pitanja o nekim delegiranim aktima: http://ec.europa.eu/growth/sectors/construction/product-regulation/index_en.htm.

